Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu teatel
on ta teinud rohkem samme rahu edendamiseks
kui ükski teine Iisraeli peaminister,
kuid palestiinlased on need kõik tagasi lükanud.
Valge Maja kantseleiülem:
Washington peab kõnelusi Iisraeliga sõjalise abipaketi teemal,
mis tuleb suurem, kui ühelgi teisel riigil
ja kindlustab regioonis Iisraeli armee kvalitatiivse paremuse.
Liibanoni islamirühmituse Hezbollah' teatel hukkus üks nende tippjuhte
Iisraeli õhurünnakus Liibanoni-Süüria piiril.
Peaminister Netanyahu teatel
on ta teinud rohkem samme rahu edendamiseks
kui ükski teine peaminister Iisraeli ajaloos,
kuid palestiinlased on need kõik tagasi lükanud.
Diplomaatilise korpuse vastuvõtul presidendi residentsis
ütles Netanyahu, et toetab kahe riigi lahendust
ja on valmis kasvõi kohe kohtuma palestiinlaste presidendi Abbasiga
Jeruusalemmas, Ramallah's või mujal.
Olen teinud rahu edendamiseks rohkem samme
kui ükski teine peaminister Iisraelis
Seni pole neile vastatud.
Kuid tahan ühemõtteliselt maailma diplomaatide ees öelda,
et toetan kaht riiki kahele rahvale,
demilitariseeritud Palestiina riiki, mis tunnustab juudiriiki.
Selleks on juba aeg.
See on endiselt konflikti tuum:
järjekindel keeldumine tunnustada juudiriiki mistahes piirides.
Ütlesin, et olen valmis.
Olen valmis kohtuma president Abbasiga täna.
Kas Jeruusalemmas või Ramallah's.
Sobib seegi, kui keegi teist tahab teise koha välja pakkuda.
Mul on eelistusi, aga võime neist hiljem rääkida.
Kohe praegu. Täna.
Netanyahu rõhutas,
et Iisraeli-palestiinlaste otsesed kõnelused on ainus tee
jätkusuutliku rahu saavutamiseks ja kordas Jeruusalemma positsiooni,
et Palestiina riik peab olema demilitariseeritud
ja tunnustama Iisraeli juutide rahvusriigina.
Netanyahu kutsus ka regiooni araabiamaid
rahu edendamises aktiivsemale rollile,
kuna rahu Iisraeli ja araabiamaailma vahel
aitaks lahendada probleemi palestiinlastega.
Olen lootusrikas,
kuna noored iisraellased, keda kohtan,
on valmis kandma mis tahes koormat, kui tohin üht tsitaati laenata,
ja maksma mis tahes hinda meie rahva elu parandamiseks.
Eelkõige olen lootusrikas, kuna tean, et me ei anna rahu suhtes kunagi alla.
Olen näinud oma elu jooksul, kuidas Iisrael on teinud rahu ...
Võite aplodeerida. See on hea.
Olen näinud, kuidas Iisrael on teinud rahu kahe araabiariigiga.
kes kunagi meiga tuliselt sõdisid.
Viimastel aastatel olen näinud, kuidas varem vaenulikud riigid,
regioonis ja väljastpoolt, kuid eriti regioonis,
on meiega uusi, sügavaid partnerlussuhteid loonud.
See on suure tähtsusega, kuna see toob uut lootust.
Võime edendada rahu palestiinlastega otse
ja teiste rahvaste toetusel, sh regiooni riikide abiga.
Kunagi arvati, et ainus viis edendada rahu araabiamaadega
on lahendada konflikt palestiinlastega.
See tõesti aitaks väga. Kuid tõsi on seegi,
et võime lahendada Iisraeli-palestiinlaste probleemi
araabiamaade toetusel,
kes näevad Iisraeli üha rohkem pigem liitlase kui vaenlasena,
jõudude vastu, kes nendegi riike ohustavad.
Mul on sügav usk,
et Iisrael saavutab rahu veel paljude teistegi naabritega.
Ja meie sajandeid kestnud konflikt lõpeb.
Ma ei usu, et ükski probleem oleks lahendamatu.
Palume vaid õigust elada rahus oma esiisade maal, Iisraelis.
Rahu on minu nägemus. Loodan mõlemapoolset tunnustust.
Julgeolek on minu kohus.
Töötan iga päev, iga nädal, iga kuu,
et edendada rahu ja julgeolekut meie rahvale.
Netanyahu ütles välisdiplomaatidele,
kes olid kutsutud tähistama Iisraeli Iseseisvuspäeva,
et juudiriigi õnn on rahvusvahelistes suhetes pöördunud
ja võimas progress on teinud Iisraelist olulise panustaja mitmetel aladel.
68 aasta eest sündis Iisraeli riik.
Ta oli nõrk, organiseerimata, isoleeritud ja ümber piiratud.
Täna on Iisrael tugev, stabiilne, edukas, elujõuline.
Paljud siin esindatud riikidest teevad meiega koostööd paljudel aladel.
Ja vahel me ei tohi avaldadagi,
kui palju ja kui tähtis see on.
Venetsueela suursaadik ÜROs vabandas,
et küsis Julgeolekunõukogus,
kas Iisrael tahab palestiinlaste suhtes rakendada "lõplikku lahendust",
võrreldes Iisraeli Palestiina-poliitikat Euroopa natsidega II Maailmasõjas.
Päev pärast Iisraeli holokausti mälestuspäeva kõlanud märkuse
mõistsid kiiresti hukka Iisraeli, USA, Inglismaa ja Prantsusmaa ametnikud.
Suursaadik Ramirez selgitas ÜRO peasekretärile Ban Ki-moonile,
et ta ei poolda mingit antisemitismi
ja austab miljonite mälestust, kes mõrvati II MS holokaustis.
Ramireze sõnul esitas ta isikliku vabanduse
Iisraeli ÜRO suursaadikule Danny Danonile.
USAs ütles Valge Maja kantseleiülem,
et Washington peab kõnelusi Iisraeliga sõjalise abipaketi teemal,
mis tuleb suurem, kui ühelgi teisel riigil
ja kindlustab regioonis Iisraeli armee kvalitatiivse paremuse.
Seda seoses lepinguga Iraani ja P5+1
(USA, Venemaa, Hiina, Prantsusmaa, Inglismaa ja Saksamaa) vahel
Iraani tuumaprogrammi kärpimiseks
majandust halvanud sanktsioonide kaotamise eest.
Iseseisvuspäeva vastuvõtul Iisraeli saatkonnas USA pealinnas
ütles McDonough, et Obama valitsus on pühendunud
peatama Iraani tuumarelvahanked ja säilitama Iisraeli julgeolekut.
Iisraeli USA suursaadik Ron Dermer kiitis Obama valitsuse tuge Iisraelile
ja ütles, et suhted pidasid vastu erimeelsuste tuleproovis
Iraani tuumalepingu teemal.
Liibanoni islamirühmitus Hezbollah' kinnitas hommikul,
et üks nende tippjuhte hukkus nädala alguses
Iisraeli õhurünnakus Liibanoni-Süüria piiril.
Hezbollah' avalduse teatel osales Mustafa Badreddine
enamikus Islamistliku vastupanu operatsioonides alates 1982. a.
ÜRO poolt sanktsioneeritud Badreddine
oli Hezbollah' lahkunud armeeülema Imad Moughniyah' õemees
ja ÜRO toetusega Liibanoni tribunal esitas talle 2005. a süüdistuse
riigimees Rafik al-Hariri tapmises.
Iisraeli Välisministeerium teateid ei kommenteerinud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri